ຢ່າງນ້ອຍ 25 ຄົນ ຖືກສັງຫານ ທີ່ວິທະຍາໄລ ໄນຈີເຣຍ
ພວກນັກສຶກສາ ໃນເມືອງ Mubi ລັດ Adamawa ບອກກັບ VOA ວ່າ ໄດ້ຍິນ ສຽງປືນດັງຂຶ້ນ ປະມານ 10 ໂມງແລງ ຂອງວັນຈັນ ຜ່ານມານີ້ ແລະດັງຕໍ່ໄປອີກ ຢ່າງນ້ອຍ 3 ຊົ່ວໂມງ.
ພວກທີ່ເຫັນເຫດການກ່າວວ່າ ມີຢ່າງນ້ອຍ 25 ຄົນ ຖືກສັງຫານ ທີ່ວິທະຍາໄລແຫ່ງນຶ່ງໃນພາກຕາເວັນອອກສຽງເໜືອຂອງໄນຈີ ເຣຍ ໃນອັນທີ່ປາກົດວ່າ ເປັນການສັງຫານແບບມີລະບົບຂອງ ພວກມືປືນ ທີ່ບໍ່ຮູ້ວ່າແມ່ນພວກໃດ ໃນເມືອງ Mubi ລັດ Adamawaບອກກັບ VOA ວ່າ ໄດ້ຍິນ ສຽງປືນດັງຂຶ້ນ ເລີ່ມຕົ້ນປະມານ 10 ໂມງແລງຂອງວັນຈັນຜ່ານ ມານີ້ ແລະກໍໄດ້ດໍາເນີນຢູ່ຕໍ່ເນື່ອງອີກ ຢ່າງນ້ອຍ 3 ຊົ່ວໂມງ ຕໍາຫຼວດກ່າວວ່າ ພວກໂຈມຕີອາດຈະຮູ້ຈັກກັບພວກທີ່ໄດ້ຮັບ ເຄາະນັ້ນ ໂຄສົກຂອງຕໍາຫຼວດລັດ Adamawa ກ່າວວ່າ ພວກ ຄົນຮ້າຍໄດ້ເຂົ້າໄປໃນເຂດຫໍພັກຂອງນັກສຶກສາຂ້າງນອກວິທະ ຍາໄລ ແລະໄດ້ຮ້ອງຊື່ຂອງພວກທີ່ເຄາະຮ້າຍ ອອກມາ ນັກສຶກສາຄົນນຶ່ງໄດ້ບອກກັບ VOA ວ່າ ພວກຄົນຮ້າຍໄດ້ຖາມຜູ້ທີ່ເຂົາຮ້ອງອອກມາ ກ່ຽວກັບສາສະໜາແລະການເມືອງ ແລະກໍສັງຫານຜູ້ທີ່ຕອບຄໍາຖາມ ບໍ່ຖືກ ລັດ Adamawa ກໍຄືກັນກັບສ່ວນໃຫຍ່ຂອງພາກເໜືອໄນຈີເຣຍ ແມ່ນໄດ້ຕົກເປັນເປົ້າໝາຍ ການໂຈມຕີຂອງກຸ່ມອິສລາມຫົວຮຸນແຮງ Boko Haram ຊໍ້າແລ້ວຊໍ້າອີກ ແຕ່ວ່າ ທາງການ ຍັງສືບສວນສອບສວນນໍາອີກວ່າ ການສັງຫານດັ່ງກ່າວນີ້ ຊຶ່ງມີຂຶ້ນນຶ່ງມື້ຫລັງຈາກການ ເລືອກຕັ້ງຂອງພວກນັກສຶກສານັ້ນ ແມ່ນມີສາເຫດມາຈາກການຜິດຖຽງກັນ ເລື້ອງການ ເມືອງ ຢູ່ໃນວິທະຍາໄລນັ້ນ ຫລືບໍ່?